**OБЩИНСКА ИЗБИРАТЕЛНА КОМИСИЯ ГУЛЯНЦИ**

*гр.Гулянци, пл. „Свобода” №.4, ет. 2,, тел.0879205683, e-mail : oik1508@cik.bg*

ПРОТОКОЛ 30

от редовно заседание на ОИК – Гулянци,

назначена от ЦИК

с Решение № 2201-МИ от 04.09.2023г.и Решение № 2215-МИ от 05.09.2023г.

 състояло се на 26.10.2023 г. от 10.00 часа

Заседанието бе открито в 10.00 ч. и председателствано от госпожа Надя Николова – Председател на ОИК Гулянци.

Надя Николова: Здравейте, уважаеми колеги! В залата сме 11 членoве на общинската избирателна комисия ( Надя Николова, Луиза Пиличева, Димитринка Николова, Деви Дилков, Поля Манова, Илона Петкова, Светослава Георгиева, Петя Величкова, Малинка Калинова, Маринела Цанкова, Десислав Дечков).

Имаме необходимия кворум по чл.85, ал.3 от ИК, заседанието е редовно и комисията може да приема законосъобразни решения. Обявявам началото на заседание на ОИК Гулянци.

Колеги, предлагам ви следния проект за дневен ред:

т.1 Регистрация на застъпници.

т.2 Организационни въпроси.

Режим на гласуване. Гласували 11 членове на ОИК: за –11( Надя Николова, Луиза Пиличева, Димитринка Николова, Деви Дилков, Поля Манова, Илона Петкова, Светослава Георгиева, Петя Величкова, Малинка Калинова, Маринела Цанкова, Десислав Дечков.), против -няма

Дневният ред е приет единодушно.

Надя Николова: Колеги, по т.2 от дневния ред на днешното заседание, сте запознати, че е извършена проверка по сигнал вх.№ 97/24.10.2023г. и рег.№ 4/24.10.2023г. по описа на регистъра за жалби и сигнали на ОИК Гулянци, от Иво Павлов Иванов, в качеството си на кандидат за Кмет на Кметство – с. Брест, издигнат от ПП „ВЪЗРАЖДАНЕ“ за изборите за общински съветници и кметове на 29 октомври 2023 г. и писмо изпратено от Областен управител на Област Плевен Изх. №ОПИ-16-1(1)24.10.2023 г., с копие до Районна прокуратура Плевен, с копие до Общинска избирателна комисия Гулянци с вх.№104/26.10.2023 г. на ОИК Гулянци.

В същият се сочи, че подателя има опасения, че са извършени нарушения при регистрирането на избиратели с трайни увреждания, които следва да гласуват с подвижна секционна избирателна комисия, както и с регистрирането на избиратели да гласуват по настоящ адрес в с. Брест.

Породени са съмнения за потенциални нарушения, и че по този начин ще бъде изопачен и опорочен действителния вот на жителите на село Брест , както и че тези обстоятелства ще доведат до опорочаване на свободното упражняване на правото на глас на жителите на с. Брест.  Сигналът е адресиран и до Областен управител-Плевен с копие до ОИК Гулянци.

С вх.№104/26.10.2023 г., е постъпило писмо от Областна администрация Плевен, с копие до Районна прокуратура Плевен, относно сигнала на г-н Иво Павлов – Кандидат за кмет на с. Брест за разглеждане по компетентност.

След разглеждане на постъпилия сигнал, ОИК Гулянци следва да се произнесе с решение по подадения сигнал.

Вписване в избирателния списък по настоящ адрес, на основание чл.36, ал.1 от Изборния кодекс се извършва не по-късно от 14 дни преди изборния ден, като при условията на чл.36 ал.2 от ИК, при избор за общински съветници и за кметове, искането по ал.1 се прави, при условие че избирателят има настоящ адрес през последните 6 месеца преди изборния ден в съответното населено място.

Вписването на избиратели в съответните избирателни списъци по настоящ адрес, се извършва от Главна дирекция „Гражданска регистрация и административно обслужване“. Общинската избирателна комисия няма правомощия да контролира или да предприема действия по посочената административна процедура, още повече, да заличава избиратели от избирателните списъци.

Съгласно чл. 37  от Изборния кодекс избирателите с трайни увреждания, които не им позволяват да упражнят избирателното си право в изборното помещение, но желаят да гласуват с подвижна избирателна кутия, заявяват желанието си не по-късно от 14 дни преди изборния ден в писмена форма чрез заявление по образец, подписано саморъчно и подадено от упълномощено лице или изпратено по пощата, факс или чрез електронно заявление през интернет страницата на органите по чл. 23, ал. 1 по постоянния адрес или по настоящия адрес, когато е направено искане по чл. 36. За електронното заявление не се изисква подпис. Избирателите с трайни увреждания, които не им позволяват да упражнят избирателното си право в изборното помещение и желаят да гласуват с подвижна избирателна кутия, но не са подали заявление в срока по ал. 1, може да гласуват с подвижна избирателна кутия, ако заявят това не по-късно от 5 дни преди изборния ден и при условие че на територията на населеното място е назначена подвижна секционна избирателна комисия. В заявлението се посочват имената на избирателя, единният му граждански номер (личен номер), постоянният адрес (адрес на пребиваване) или настоящият адрес, когато е направено искане по чл. 36. Органът по чл. 23, ал. 1 установява наличието на трайно увреждане на избирателя, което не му позволява да упражни избирателното си право в изборно помещение:

1. служебно, като вътрешна електронна административна услуга по реда на Закона за електронното управление;
2. като изиска документ от ТЕЛК (НЕЛК), когато служебната проверка по т. 1 е неуспешна.

(4) Имената на избирателя, направил искане по ал. 1 или 2, се заличават от избирателния списък и се вписват от органа по чл. 23, ал. 1 в списък за гласуване с подвижна избирателна кутия.

С  Решение №72-МИ / 28.09.2023 г. за гласуване с подвижна избирателна кутия в изборите за общински съветници и кметове на 29 октомври 2023 г. в община Гулянци и Решение №  102-МИ/24.10.2023 г. Общинска избирателна комисия Гулянци е образувала, формирала и утвърдила две от  подвижни избирателни секции на територията на Община Гулянци, както и определила  териториалния им обхват, включващ и населено място село Брест, тези й действия са в  изпълнение на правомощията си по чл. 81, ал. 1,  т. 1,  т. 7, т.11, от ИК във връзка с чл. 8 ал.8, чл.37, чл.89 ал.2, чл.90 ал.1, чл.92 ал.1 и ал.4 от ИК и Решение №2599-МИ / 05.10.2023г. и  №2606- МИ /06.10.2023 г. на ЦИК.

Предвид изложеното и на основание чл. 87, ал.1 т.22 от Изборния кодекс, предлагам на Общинската избирателна комисия - гр. Гулянци да остави без разглеждане сигнала от  Иво Павлов Иванов, в качеството си на кандидат за Кмет на Кметство – с. Брест,  издигнат от ПП „ВЪЗРАЖДАНЕ“ в за изборите за общински съветници и кметове на 29 октомври 2023 г. ;

Надя Николова: Колеги, има ли други предложения? Няма. Предлагам да гласуваме.

Режим на гласуване. Гласували 11 членове на ОИК: за – 11 ( Надя Николова, Луиза Пиличева, Димитринка Николова, Деви Дилков, Поля Манова, Илона Петкова, Светослава Георгиева, Петя Величкова, Маринела Цанкова, Малинка Калинова и Десислав Дечков), против- няма.

Прието Решение № 107 – МИ/26.10.2023 г. с 11 гласа – за, против - няма. Приетото решение да се обяви на таблото и на страницата на ОИК Гулянци.

Надя Николова: Колеги, по т.1 давам думата на г-жа Маринела Цанкова.

Г-жа Маринела Цанкова: Уважаеми колеги, постъпило е заявление за  от ПП „ВЪЗРАЖДАНЕ“, подписано от  Димитър Цветанов Зарков, упълномощен представител на ПП „ВЪЗРАЖДАНЕ“  заведено под № 5 / 25.10.2023 г. във входящия регистър на предложени за регистрация застъпници и на заместващи застъпници в изборите за общински съветници и за кметове на 29 октомври 2023 г.  по чл. 118, ал. 1, 4 и 5 от Изборния кодекс на ОИК Гулянци с искане 6 / шест/ лица да бъдат регистрирани като застъпници на кандидатски листи на ПП „ВЪЗРАЖДАНЕ“ за изборите за общински съветници и за кметове на 29 октомври 2023 г.

Към заявлението са приложени, както следва:

1. Декларация от лицата, заявени за регистрация като застъпници по чл. 117, ал. 3 и чл. 120, ал. 3 във връзка с чл. 118, ал. 1, 2 от ИК/ Приложение 74-МИ/ -  6 /шест / броя;
2. Технически носител в ексел формат - 1/един/ брой;

На основание чл. 87 ал. 1 т. 18,  чл. 118 от Изборния кодекс и във връзка с решение №  2594 –МИ /04.10.2023 г. на ЦИК, предлагам на Общинска избирателна комисия Гулянци да регистрира като застъпници  на кандидатски листи  на 6 шест лица предложени от ПП „ВЪЗРАЖДАНЕ“, за участие в  изборите на общински съветници и за кметове на 29 октомври 2023 г. в община Гулянци, както следва:

|  |  |  |
| --- | --- | --- |
| **№ по ред** | **Собствено, бащино и фамилно име на застъпника** | **ЕГН на застъпника** |
| 1. | Красимира Антонова Димитрова | \*\*\*\*\*\*\*\*\*\* |
| 2. | Мариана Георгиева Ангелова | \*\*\*\*\*\*\*\*\*\* |
| 3. | Милчо Мариов Димитров | \*\*\*\*\*\*\*\*\*\* |
| 4. | Десислава Любенова Бецова | \*\*\*\*\*\*\*\*\*\* |
| 5. | Северин Илиев Симов | \*\*\*\*\*\*\*\*\*\* |
| 6. | Милен Юлиев  Цанков | \*\*\*\*\*\*\*\*\*\* |

Надя Николова: Колеги, предлагам да гласуваме.

Режим на гласуване. Гласували 11 членове на ОИК: за – 11 ( Надя Николова, Луиза Пиличева, Димитринка Николова, Деви Дилков, Поля Манова, Илона Петкова, Светослава Георгиева, Петя Величкова, Маринела Цанкова, Малинка Калинова и Десислав Дечков), против- няма.

Прието Решение № 108 – МИ/26.10.2023 г. с 11 гласа – за, против - няма. Приетото решение да се обяви на таблото и на страницата на ОИК Гулянци. Да се издадат удостоверения на застъпниците.

Надя Николова: Колеги, има ли други предложения за регистрация на застъпници? Не виждам. Предлагам да преминем към разглеждане на организационните въпроси по т.2. Давам думата на г-жа Петя Величкова:

Г-жа Петя Величкова Колеги, постъпило е писмо с рег.№ ОПИ-12-56-(3)/24.10.2023г. относно връщане на СУЕМГ на Областна администрация Плевен на 28.10.2023г. със срок до 11.00ч. , заведено във входящия регистър на ОИК Гулянци с вх.№ 98/24.10.2023г., които следва да бъдат върнати на „Сиела Норма“ АД. Моля, всички да се запознаят с писмото.

Надя Николова: Има ли други постъпили писма? Давам думата на г-н Деви Дилков.

Г-н Деви Дилков: Уважаеми колеги, постъпило е писмо с рег.№ МИ-15-973/24.10.2023г. по описа на ЦИК и заведено във входящия регистър на ОИК Гулянци с вх.№ 100/25.10.2023г., с което ЦИК указва на ОИК да бъде извършена проверка в списъка на секции, определени за видеонаблюдение и виздеозаснемане в изборния ден относно наличието в списъка на избирателни секции, образувани в домове за стари хора, места за изтърпяване на наказание лишаване от свобода и за задържане, лечебни заведения и други специализирани институции за предоставяне на социални услуги. При установяване на такива случаи, следва ЦИК да бъде уведомена и да се предприемат съответните действия в изпълнение на т.1 от Решение № 2601-МИ /05.10.2023г., като в предизборния ден да не се предават на съответните избирателни секции устройства за видеонаблюдение и видеозаснемане. След направена проверка от ОИК Гулянци в списъка със секции, определени за веидеонаблюдение и видеозаснемане в изборния ден се установи, че няма образувани такива в домове за стари хора, места за изтърпяване на наказания лишаване от свобода и за задържане, лечебни заведения и други специализирани институции за предоставяне на социални услуги. Предвид гореизложеното, следва да се изготви писмо с отговор до ЦИК и да се заведе в изходящия регистър на ОИК Гулянци.

Надя Николова: Възлагам на г-жа Малинка Калинова да изготви горепосоченото писмо. Има ли други постъпили писма? Давам думата на г-жа Илона Петкова:

Г-жа Илона Петкова: Уважаеми колеги, постъпило е писмо с рег.№ ОПИ-12-48/17/ от 25.10.2023г. по описа на Областна администрация Плевен и заведено във входящия регистър на ОИК Гулянци, с което информират ОИК, че на 26.10.2023г. между 14.00ч. и 16.00ч. в сградата на Областна администрация Плевен, ще се извърши предаване на избирателните списъци (част І и част ІІ) и списъци на заличените лица от избирателните списъци, както и допълнителните тиражи от протоколи на СИК, във връзка с образуваните подвижни избирателни секции. С оглед на гореизложеното е определен оправомощен представител на Община Гулянци, който да получи същите материали, срещу приемо-предавателен протокол.

Надя Николова: Колеги, има ли други текущи въпроси за разглеждане? Давам думата на г-жа Луиза Пиличева.

Г-жа Луиза Пиличева: Колеги, в изпълнение на задълженията си по чл. 87, ал. 1, т. 1 и т. 20  и във връзка с Решение №2653-МИ  от  12.10.2023 г. на ЦИК, предлагам на ОИК Гулянцида вземе решение заопределяне на членове на ОИК – Гулянци, които на 28.10.2023 г.,  заедно с длъжностните лица от общинската администрация, определени със заповед на Кмета на Община Гулянци, да предадат на секционните избирателни комисии изборните книжа, материалите и бюлетините за изборите за общински съветници и кметове на 29-ти октомври 2023г. в Община Гулянци, както следва:

1. Илона Кръстева Петкова – секретар;
2. Деви Христов Дилков – зам.  председател ;
3. Луиза Паскалева Пиличева - зам.  председател;
4. Поля Владимирова Манова  - зам.  председател;
5. Маринела Лъчезарова Цанкова – член;
6. Петя Димитрова Величкова – член;
7. Светослава Божидарова Георгиева – член;
8. Десислав Емилов Дечков –член;

Гореописаните представители на ОИК–Гулянци имат задължението едновременно с предаването, да подписват протоколи за предаване на изборните книжа, материали и бюлетини за изборите за общински съветници и кметове  на 29 –ти  октомври 2023  г. в Община Гулянци.

Надя Николова: Колеги, предлагам да гласуваме.

Режим на гласуване. Гласували 11 членове на ОИК: за – 11 ( Надя Николова, Луиза Пиличева, Димитринка Николова, Деви Дилков, Поля Манова, Илона Петкова, Светослава Георгиева, Петя Величкова, Маринела Цанкова, Малинка Калинова и Десислав Дечков), против- няма.

Прието Решение № 109 – МИ/26.10.2023 г. с 11 гласа – за, против - няма. Приетото решение да се обяви на таблото и на страницата на ОИК Гулянци.

Надя Николова: Колеги, има ли други постъпили писма за разглеждане или организационни въпроси? Не виждам.

Поради изчерпване на дневния ред закривам заседанието.

Заседанието е закрито на 26.10.2023г. в 12.30ч.

Председател: Надя Борисова Николова

Секретар: Илона Кръстева Петкова